Title: D ô v o d o v á s p r á v a
Author: MH
Last saved by: .
Company: MH SR

Predkladacia správa

V marci 2000 predložilo Ministerstvo hospodárstva SR na rokovanie vlády SR materiál „Koncepcia regulácie prirodzených monopolov“, ku ktorému bolo prijaté uznesenie č. 123 z 8. marca 2000. V tomto uznesení v bode B.2. bolo uložené ministrovi hospodárstva SR predložiť na rokovanie vlády SR záverečný materiál s návrhom detailného postupu na vytvorenie nového regulačného rámca tak, aby boli vytvorené predpoklady pre jeho fungovanie od 1. januára 2001. Následne Ministerstvo hospodárstva SR požiadalo o zmenu termínu na 30. jún 2000, následne na 30. september 2000 a 5. decembra 2000 opätovne požiadalo predsedu vlády SR o zmenu termínu na 28. februára 2001. 

Na základe úlohy č. 3 na mesiac jún 2000 z prílohy uznesenia vlády SR č. 6 zo dňa 12.1.2000 k Plánu legislatívnych úloh vlády SR na rok 2000 pripravilo Ministerstvo hospodárstva SR Návrh zákona o regulácii v sieťových odvetviach (ďalej len „zákon“). Zákon bol prejednaný v septembri v RHSD, v novembri v PEM a v decembri ho Legislatívna rada vlády SR prejednala a odporučila predložiť na rokovanie vlády SR, kde bude predložený v januári 2001. 

Nakoľko Zákon vytvára nový regulačný rámec pre reguláciu v sieťových odvetviach je úloha predložiť samostatný záverečný materiál s návrhom detailného postupu na vytvorenie nového regulačného rámca duplicitná, preto úlohu v bode B.2. uznesenia č. 123 z 8. marca 2000 MH SR navrhuje zrušiť.